İnsan ev alırsa, o, ev tikən təşkilatla müqavilə bağlayır. İndi mənə göstərin görüm, Bakı şəhərində elə bir bina var ki, qazı, işığı, suyu çəkilməyib və orada insanlar yaşayırlar? Kooperativlə müqavilə bağlayan vətəndaşlar həmin hüquqi şəxsi məhkəməyə verə bilərlər. Bu insanlar da öz hüquqlarını tələb etməlidirlər. Hər bir məsələni dövlətin üzərinə qoymaq lazım deyil. Bu qanunlara edilən əlavə təsdiq edir ki, ev hazır olmamış, Dövlət qəbul komissiyası tərəfindən qəbul edilməmiş həmin evə köçmək olmaz.